Subject: Sisekaitseakadeemia majutus- ja õppehoone esisele otsitakse konkursiga kunstiteost
From: "Sixten Heidmets" <[email-masked]>
To: "Maria-Kristiina Soomre - KUM" <[email-masked]>, "min - KUM" <[email-masked]>, <[email-masked]>, "Maarin Ektermann" <[email-masked]>, "tyyne-kristin.vaikla" <[email-masked]>, "Kai Lobjakas" <[email-masked]>, "Merike Kurisoo" <[email-masked]>, <[email-masked]>, <[email-masked]>, <[email-masked]>, <[email-masked]>,Andres Lõo <[email-masked]>,Laura Jüristo <[email-masked]>, "Ingela Heinaste" <[email-masked]>, <[email-masked]>, <[email-masked]>, <[email-masked]>, <[email-masked]>, <[email-masked]>, <
Date: Wed, 28 Jan 2026 09:35:13 +0200

Tähelepanu! Tegemist on välisvõrgust saabunud kirjaga.
Tundmatu saatja korral palume linke ja faile mitte avada.

Hea koostööpartner

Sisekaitseakadeemia majutus- ja õppehoone esisele otsitakse konkursiga
kunstiteost

Riigi Kinnisvara koostöös Sisekaitseakadeemiaga kuulutas välja
kunstikonkursi, et leida sobivaim kunstiteose ideelahendus Tallinnasse
rajatava Sisekaitseakadeemia majutus- ja õppehoone esisele välialale.

Kunstikonkursi raames otsitakse ümbritsevat keskkonda rikastavat,
positiivset tähelepanu toovat, kõikidest külgedest vaadeldavat
installatsiooni või skulptuuri. Kunstiteos peaks peegeldama
Sisekaitseakadeemia olemust ja rahvusvahelisi ambitsioone. Teose loomisel
võiks juhinduda Sisekaitseakadeemia väärtusest – julgus, asjatundlikkus ja
hoolivus. Teos võib ühendada erinevaid kunstiliike, -vorme  ja materjale.
Kavandatav taies peaks olema välikeskkonda pikaajaliselt taluvast
mittepõlevast väärikast materjalist või materjalidest, eelistatult metall,
kivi, klaas või nende materjalide omavaheline kombinatsioon.

Osalemistaotluste ja kavandite esitamise tähtaeg on 15. aprill 2026, kell
15.00.  Võistlusjuhendi leiad Riigi Kinnisvara kodulehelt
<http://www.rkas.ee/hanked-ja-konkursid/kunstikonkursid>
www.rkas.ee/hanked-ja-konkursid/kunstikonkursid.

Teos hakkab asuma majutus- ja õppehoone lõunapoolse fassaadi ees,
astmeliste terrassidega ühendatud välialal, mis on kavandatud puhkamiseks,
õppimiseks ja välikohvikuna kasutamiseks. Kunstiteos võib paikneda nii
süvendis asuval platsil kui ka astmelistel terrassidel. Kunstiteosele
broneeritud ala mõõtmed on 13 × 39 meetrit.

Sisekaitseakadeemia üliõpilaselamu kunstikonkurssi žüriisse, kes
kunstiteose lõppvaliku otsustavad, kuuluvad žürii esimees
Sisekaitseakadeemia tugiteenuste prorektor Andreas Anvelt,
Sisekaitseakadeemia majutus- ja õppehoone arhitekt Tõnu Laigu, Eesti
Kunstnike Liidu esindajad Katrin Koov ja Kadri Toom, Eesti Kunstiteadlaste
ja Kuraatorite Ühingu esindajad Marika Agu ja Marten Esko. Lisaks osalevad
žürii töös hääletusõiguseta ekspertidena Siseministeeriumi nõunik Jüri
Triletski, Sisekaitseakadeemia siseteenuste juht Katrin Tomp,
Sisekaitseakadeemia taristu arendamise projektijuht Rainer Vahter ja Riigi
Kinnisvara kinnisvaraarenduse projektijuht Erlend Arge.

Sisekaitseakadeemia Tallinna linnakusse rajatav 239 meetri pikkune
majutus- ja õppehoone pakub elamiskohti kuni 834 inimesele. Kase tänava
61/2 hoonesse on kavandatud 6 auditooriumit kuni 317 õppekohaga, kohvik
kuni 150 inimesele, puhkeala, akadeemia abiruumid ning 3 varjendit. Hoone
on kavandatud ühe maa-aluse korruse ja nelja maapealse korrusega. 2027.
aasta suvel valmiva hoone projekteerisid arhitektid Tõnu Laigu, Kristjan
Lind ja sisearhitektid Andres Labi, Triinu Väikmeri ning
maastikuarhitektuurse lahenduse autorid on Ivar Lubjak ja Maria Pukk.

Sisekaitseakadeemiast on kujunenud siseturvalisuse valdkonna
hariduskeskus, kuhu on teretulnud nii äsja gümnaasiumi lõpetanu kui ka
juba töökogemusega õppija ning valdkonna teadlane. Akadeemia õppe- ning
teadus- ja arendustöö toimub neljas kolledžis ja sisejulgeoleku
instituudis. Erialaspetsialiste valmistavad ette vanglateenistuse,
pääste-, finants- ning politsei- ja piirivalvekolledž, magistritasemel
haridust pakub sisejulgeoleku instituut. Akadeemia õpib ligi 1200 õppurit,
peale selle osaleb igal aastal täienduskoolitustel ligi 10 000 inimest.

Pärast kunstikonkursi võitja väljaselgitamist viib Riigi Kinnisvara läbi
väljakuulutamiseta läbirääkimistega hankemenetluse, et sõlmida võidutöö
autori(te)ga leping teose tellimiseks ja paigaldamiseks summas 110 000
eurot, millele lisandub käibemaks. Auhinnafondi suurus teisele ja
kolmandale kohale on kokku 5 500 eurot. Esimese koha saanud kavandi eest
preemiat ei maksta, see sisaldub võitjaga sõlmitava hankelepingu
maksumuses.

2011. aastal jõustus kunstiteoste tellimise seadus, mille kohaselt tuleb
avalike hoonete ehitustööde maksumusest vähemalt 1% eest soetada
kunstiteoseid. Kunstiteoste hinna ülempiir on alates 2021. aastast 110 000
eurot.

Uudisnupp Riigi Kinnisvara kodulehel:
<https://www.rkas.ee/et/uudised/sisekaitseakadeemia-majutus-ja-oppehoone-e
sisele-otsitakse-konkursiga-kunstiteost>
https://www.rkas.ee/et/uudised/sisekaitseakadeemia-majutus-ja-oppehoone-es
isele-otsitakse-konkursiga-kunstiteost

Infot käimasolevate protsendikunsti konkursside ja tellitud teoste kohta
leiate:  <https://www.facebook.com/protsendikunst>
https://www.facebook.com/protsendikunst

Lugupidamisega,

Sixten Heidmets
ruumilahenduste projektijuht

tel +372 520 5767

Tartu mnt 85, 10115 Tallinn
www.rkas.ee